སོག་དཔོན་རིན་ཆེན་བཟང་པོ་ནི།
སོག་ དཔོན་ རིན་ཆེན་ བཟང་ པོ་ སྟེ་སོག་ཟམ་ཁར་ འབྲོང་བུ་གོའི་ ཤྲི་ཆེན་པོའི་གདུང་ རིགས་ སུ་
འཁྲུངས། དཔལ་ལྡན་གསང་ཕུར་སྡེ་སྣོད་ཐམས་ཅད་བྱང་བར་མཛད་དེ་ཐོག་མར་བཀའ་བཞིའི་གྲྭ་སྐོར་
མཛད་པས་བཀའ་བཞི་པར་གྲགས། མདོ་སྔགས་ཀྱི་གཞུང་ལུགས་མཐའ་དག་ལ་འཆད་རྩོད་རྩོམ་པ་ལ་
ཟླ་མེད་པས་མཚན་རིག་པའི་རལ་གྲིར་གསོལ། རྗེ་ཡི་བྱིན་རླབས་མཐའ་དག་ཞུགས་ཏེ་སྤང་རྟོགས་ཀྱི་
ཡོན་ཏན་ཐམས་ཅད་རྫོགས་ནས་རྗེ་དོན་ལྡན་ཞབས་ཀྱི་ཡོངས་འཛིན་མཛད་ཅིང་བསྟོད་པ་ཐང་སྐུ་མཛད་
ཕྱིཪ་ཁ་ བྱང་ བརྒྱ་རྩ་ བརྒྱད་པ་གཅིག་མཛད་པ་རྗེ་དཔའ་བོས་དཔེ་མ་རྙེད་ཅིང་རྙེད་ན་བཀོད་པར་བྱ་
གསུངས་པ་དེ་འདིར་བཀོད་པར་བྱ་སྟེ། བླ་མ་རིན་པོ་ཆེའི་རྣམ་ཐར་རེའུ་མིག་ཏུ་བཀོད་པ་ནི། རྣལ་འབྱོར་
གྱི་དབང་ཕྱུག་ཤེས་རབ་རྡོ་རྗེ་ཞེས་བྱ་བར་གྱུར་པ། རས་ཆུང་རྡོ་རྗེ་གྲགས་པ་ཞེས་བྱ་བར་གྱུར་པ། རྣལ་
འབྱོར་གྱི་དབང་ཕྱུག་རཏྣ་ར་སྨིར་གྱུར་པ། སྙན་བརྒྱུད་གདམས་པའི་གཏེར་འཛིན་སཾ་ག་ལཀྵར་གྱུར་པ།
མཁས་པ་ཆེན་པོ་རིན་ཆེན་ཡེ་ཤེས་སུ་གྱུར་པ། མཐའ་བྲལ་ཆོས་ཀྱི་དབྱིངས་སུ་མཉམ་པར་བཞུགས་པ།
མངོན་བྱང་ལྔའི་མན་ངག་རྩལ་སྦྱངས་ཏེ་གཟུགས་སྐུར་སྣང་བ། གཞོན་ནུས་སྤྱོད་པས་མ་བཅོས་པའི་ཤེས་
པ་གཏན་ལ་ཕབ་པ། བཤེས་གཉེན་པུཎྱེ་པུཀྴི་ལས་དགེ་བསྙེན་གྱི་སྡོམ་པ་ཐོབ་པ། མཁན་པོ་སངས་རྒྱས་
515

རིན་ཆེན་གྱི་དྲུང་དུ་དགེ་ཚུལ་གྱི་སྡོམ་པ་ཐོབ་པ། ཆོས་རྗེ་རོལ་པའི་རྡོ་རྗེ་དང་མཇལ་ནས་ལུང་བསྟན་ཞིང་
གདམས་ པ་ གནང་ བ། གསང་ ཕུར་ མཚན་ ཉིད་ ཀྱི་ ཆོས་ རྣམས་གསན་ ཞིང་ མཁས་ པར་ སྦྱངས་ པ།
སློབ་དཔོན་རཏྣ་ཤྲཱི་ལ་སྒྲོལ་མ་ཚེ་དཔག་མེད་དང་དུས་འཁོར་གྱི་བསྐྱེད་རྫོགས་གསན་པ།
:'
དཀོན་མཆོག་
ཚུལ་ཁྲིམས། པད་ མ་སྔོན་པོ། གཞོན་ ནུ་ བློ་ ལྡན་རྣམས་ ལ་ ཆོས་ གསན་ པ། བཀའ་བཞི་ པ་ སེངྒེ་ རྒྱལ་
མཚན། བློ་གསལ་བ་རྣམས་ལ་ཆོས་གསན་པ། མཁན་ཆེན་རྒྱལ་མཚན་པ་ལས་བསྙེན་རྫོགས་མཛད་པ།
བླ་མ་དེ་ཉིད་ལ་གཏུམ་ཆུང་སོགས་ཀྱི་དབང་དང་ཁྲིད་མང་དུ་གསན་པ། བཀའ་བཞི་པ་རཏྣ་ཤྲཱི་དང༌།
མཁས་པ་ཆེན་པོ་དཀོན་མཆོག་གཞོན་ནུ་ལ་ཆོས་གསན་པ། སློབ་དཔོན་ཆེན་པོ་ཀུན་དགའ་བཀྲ་ཤིས་ལ་
བདེ་མཆོག་སོགས་ཀྱི་དབང་དང་ལུང་མང་དུ་གསན་པ། བླ་མ་དོན་གྲུབ་རིན་ཆེན་ལ་བཀའ་འགྱུར་ལུང་
གསན་པའི་ཚེ་བསྟོད་པ་མཛད་ཅིང་ཡུམ་ཆེན་མོར་གཟིགས་པ། བཀའ་དང་བསྟན་བཅོས་ཀྱི་རྣམ་བཤད་
རྩོམ་པར་མཛད་པ། སློབ་མ་ལ་སྐལ་པ་དང་འཚམས་པར་ཆོས་འཁོར་བསྐོར་བ། ཨཱ་ནནྡ་བྷ་དྲ་ལ་དབང་
བསྐུར་ཞུས་པའི་ཚེ། བདེ་མཆོག་མ་ཧཱ་མཱ་ཡ་འཁོར་ཆེན་སོགས་གཟིགས་པ། བླ་མ་བུདྡྷ་ནཱ་ཐ་ལ་དབང་
བསྐུར་ཞུས་པའི་ཚེ་དགྱེས་རྡོར་དང་རྣམ་སྣང་དུ་གཟིགས་པ། སློབ་དཔོན་པུཎྱེ་སིདྡྷི་ལ་དབང་བསྐུར་ཞུས་
པའི་ཚེ། དུས་འཁོར་དུ་གཟིགས་པ། བླ་མ་བུདྡྷ་ཤྲཱི་ལ་ཆོས་གསན་པའི་ཚེ། མགོན་པོ་ཕྱག་དྲུག་པར་ཞལ་
གཟིགས་པ། མཁན་བསོད་ནམས་བཟང་པོ་ལ་དབང་དང་ལུང་གསན་པའི་ཚེ། བཅུ་གཅིག་ཞལ་སོགས་
གཟིགས་པ། སློབ་དཔོན་ཆེན་པོ་ཛྙཱ་ན་ཤྲཱི་ལ་དབང་བསྐུར་གསན་པའི་ཚེ། བདེ་མཆོག་གཟིགས་པ། རྡོ་རྗེ་
འཛིན་པ་བཀྲ་ཤིས་རྒྱལ་མཚན་ལ་ཆོས་གསན་པའི་ཚེ། རྒྱལ་བ་རྒྱ་མཚོ་ལྷ་ལྔ་གཟིགས་པ། རྫོགས་ཆེན་
བསྒོམ་པའི་ཚེ་རྡོ་རྗེ་ལུ་གུ་རྒྱུད་ཀྱི་ནང་དུ་རྒྱལ་བ་ཞི་ཁྲོའི་དཀྱིལ་འཁོར་གཟིགས་པ། དྷརྨ་དྷྭ་ཛ་ལ་དབང་
བསྐུར་ཞུས་པའི་ཚེ་བདེ་མཆོག་ལྷན་སྐྱེས་གཟིགས་པ། ཨཱ་ནནྡ་མ་ཏི་ལ་ཆོས་གསན་པའི་ཚེ། ཡི་དམ་དང་
ཆོས་སྐྱོང་གཟིགས་པ། ཆོས་རྗེ་དེ་བཞིན་གཤེགས་པའི་དྲུང་དུ་དབང་ཁྲིད་གསན་པའི་ཚེ་ཡི་དམ་ཆོས་སྐྱོང་
དུ་མའི་ཞལ་གཟིགས་པ། དུས་ཕྱིས་རྟོགས་ལྡན་པ་ལ་ཆོས་གསན་པའི་ཚེ་པདྨ་རྒྱལ་པོ་ཞལ་གཟིགས་པ།
གནད་ཀྱི་གདམས་པ་ཉམས་སུ་བཞེས་པས་སྒྲིབ་པ་ཟད་འོད་གསལ་གདོད་མའི་རྒྱལ་བ་མངོན་དུ་མཛད་
པ། ཐང་སྐུ་པོ་ཏི་རྡོ་དྲིལ་གཏད་དེ་རྡོ་རྗེ་སློབ་དཔོན་དུ་དབང་བསྐུར་ཞིང་ལུང་བསྟན་པ། ཚིག་ཉུང་ལ་དོན་
རྒྱ་ ཆེ་ བའི་ ཆོས་ གསུངས་ པའི་ ཚེ། ། བླ་ མ་ རྡོ་ རྗེ་ འཆང་ དུ་ གཟིགས་ པ། ཆོས་ རྗེ་ དེ་ བཞིན་ གཤེགས་ པ་
516

གཤེགས་ནས་གསོལ་བ་བཏབས་པས་མདུན་དུ་བྱོན་ནས་ངོ་སྤྲོད་གསུངས་པ། སོག་ཏུ་ཆོས་རྗེའི་སྐུ་འབག་
རྒྱལ་བའི་དཀྱིལ་འཁོར་དུ་གཟིགས་ཏེ་བསྟོད་པ་མཛད་པ། དེར་མཚན་མོ་དང་པོའི་ཐུན་ལ་ཆོས་རྗེའི་ཕྱག་
གིས་ཅོད་པན་འཆིང་བ་གཟིགས་པ། ཀརྨར་སློབ་དཔོན་སེངྒེ་བཟང་པོ་དང་། བློ་ལྡན་ཤེས་རབ་གཟིགས་
ཏེ་བརྒྱུད་པའི་བསྟོད་པ་མཛད་པ། དེར་འཇམ་དབྱངས་ཀྱིས་ཚད་མའི་དཀའ་གནས་དཀྲོལ་ཏེ་བསྟོད་པ
མཛད་པ། རྣམ་ཐོས་ཀྱི་རི་བོར་ཚེ་དཔག་མེད་བརྒྱུད་པའི་བླ་མས་བསྐོར་བ་གཟིགས་ནས་གསོལ་བ་
བཏབ་པ། ཉམས་སྣང་ལ་རང་བྱུང་བའི་བཀའ་གནང་ཐོབ་ནས་གསུང་སྒྲོས་རྣམས་ལ་རྒྱས་འགྲེལ་མཛད་
པ། སྐལ་པར་ལྡན་པའི་སློབ་མ་རྣམས་ལ་དབང་བསྐུར་ཞིང་རྒྱུད་བསྟན་པ། གདུལ་བྱའི་དབང་པོ་དང་
འཚམས་པར་ཆོས་ཀྱི་འཁོར་ལོ་བསྐོར་བ། ཐོ་རངས་ཀྱི་ཚེ་མི་གཡོ་བ་གཟིགས་ནས་བསྟོད་པ་མཛད་པ།
རྒྱ་མཚོ་ སྒང་དུ་རྡོར་དབྱིངས་མཛད་པའི་ཚེ་སྒྲོལ་མ་དང་མི་འཁྲུགས་པ་སོགས་གཟིགས་པ། ཙཱ་རི་ཏྲར་
གསང་བདག་སོགས་གཟིགས་ནས་སློབ་མ་ལ་བསྟན་པ། སྟག་ཁྲོམ་དུ་གཏོར་མ་ཕུལ་བའི་ཚེ་སྤྲིན་གསེབ་
ཏུ་མགོན་པོ་གཟིགས་པ། རྣམ་ཐོས་ཀྱི་རི་བོར་ཆོས་སྐྱོང་གི་ཐང་སྐུ་ལ་རབ་གནས་མཛད་པས་ཕྱག་ནས་
བཟུང་བ། ནགས་ཕུར་དགུན་གྱི་ཚེ་ཕྱོགས་བཅུའི་སངས་རྒྱས་གཟིགས་པ། བསྙུན་པའི་ཚེ་སྤྲིན་གྱི་ནང་
ནས་བརྐྱང་པའི་ལག་པས་བདུད་རྩི་ཐོད་པ་གང་སྤྱི་བོར་བླུགས་པ། རྨང་ལམ་དུ་བདེ་བ་ཅན་གྱི་ཞིང་སྦྱོང་
མཛད་པས་གསལ་བར་གཟིགས་པ། མི་ཕམ་རྒྱལ་བའི་གནས་དགའ་ལྡན་གྱི་ཞིང་སྦྱོང་མཛད་པ། ཤམྦྷ་
ལའི་ བཀོད་ པ་ གཟིགས་ ཤིང་ རིགས་ ལྡན་ ལ་ ཆོས་ གསན་ པ། ལྕང་ལོ་ཅན་ གྱི་བཀོད་པ་གསལ་བར་
གཟིགས་པ། གཞོན་ནུ་མ་བཞིས་འདོ་ལིས་བཏེག་ནས་ཨོ་རྒྱན་དུ་བྱོན་ཏེ་ཀམ་པ་ལ་ལ་གདམས་པ་
ཐོབ་པ། སོག་ཏུ་འཕགས་པ་བྱམས་ པས་ ཆོས་ སྟོན་ པ་ གཟིགས་ ནས་ ཕ་ རོལ་ཏུ་ཕྱིན་པའི་རྣམ་འགྲེལ་
མཛད་པ། དེར་རྨང་ལམ་དུ་མཚོ་སྐྱེས་རྡོ་རྗེས་བྱིན་གྱིས་བརླབས་ཤིང་གནང་བ་ཐོབ་ནས་ཀྱཻ་རྡོར་གྱི་རྣམ་
འགྲེལ་མཛད་པ། ཀརྨ་པའི་རྣལ་འབྱོར་བསྒོམ་པའི་ཚེ་སྐུའི་བཀོད་པ་དུ་མ་གཟིགས་ནས་བསྔགས་པ་
བརྗོད་པ། མཉེལ་བའི་ཚེ་འཇའ་འོད་རྩེ་མོ་ལྔ་པ་གཟིམ་ཁང་ལ་ཟུག་པ་དང༌། ས་གཡོ་བ་ལ་སོགས་པ་ཆོ་
འཕྲུལ་བསྟན་པ། སློབ་དཔོན་པདྨ་འབྱུང་གནས་མཁའ་འགྲོ་མ་གཉིས་ཀྱིས་སྟན་འདེགས་པ་གཟིགས་པ།
འོད་གསལ་ཆོས་ཀྱི་དབྱིངས་སུ་སྤྲུལ་པའི་སྐུའི་སྣང་བ་བསྡུ་བའི་བཀོད་པ་བསྟན་པ། སྐུ་གདུང་སྦྱངས་ནས་
རིང་བསྲེལ་དང་ལྷའི་སྐུ་མང་པོ་སྤྲུལ་པ། སྨོན་ལམ་གྱི་མཐུས་བདེ་བ་ཅན་དུ་གཤེགས་པ། བྱང་ཕྱོགས་ཀྱི་
517

རྒྱུད་དུ་རྡོ་རྗེ་ཐེག་པ་གྲུབ་པའི་རྣལ་འབྱོར་པས་འགྲོ་བ་འདྲེན་པ། ཀོ་ས་ལར་རིག་གནས་རྣམས་ལ་མཁས་
པའི་མཆོག་ཏུ་གྱུར་པ། ཁྲི་བརྟན་དུ་ས་སྐྱོང་གི་ཚུལ་གྱིས་སེམས་ཅན་ཀྱི་དོན་མཛད་པ། མཁའི་ཡུལ་གྱི་
ལོག་པར་ལྟ་བ་རྣམས་ཡང་དག་པའི་ལམ་ལ་འགོད་པ། ཀཱརྟི་ཀ་ན་གདུལ་བྱ་ལྷག་མའི་དོན་དུ་རྣལ་འབྱོར་
པ་གཅིག་ཏུ་གྱུར་པ། གངས་རིའི་རྒྱུད་དུ་འོང་ཞིང་ཆོས་བསྟན་པས་སེམས་ཅན་དུ་མ་སྨིན་པར་མཛད་པའོ།
བླ་མ་རིན་པོ་ཆེ་རཏྣ་བྷདྲའི་རྣམ་པར་ཐར་པ་ཀརྨ་པས་བསྡུས་པའོ།།